A.Hanteau et A.letouraux deg udlis-nsen ɣef tmurt n leqbayel d wansayen-is, nnand: « Tafellaḥt tesɛa azal d ameqqran ɣer leqbayel, lxedma n wakkal d armud i smanyifen … ». (HANOTEAU.A et LETOURNEUX 2003: 381). Henry Genevois yennad belli akkal yeṭṭef amkan ameqqran di tudert n leqbayel d tamentilt s wayes ttidiren, yenna-d daɣan ɣer-sen tibḥirin am llufan, tesɛa n wagguren fsi, tettleḍ… (Henry Genevois 1969: 67), diɣen deg udlis-is « le calendrier agraire et sa composition » deg-s yessegzay-d anamek n yal tallit d wacḥal n wussan i tesɛa, yefka-d kra n teqṣiḍin i cudden ɣer uwitay-agi. D ayen i nufa ula deg udlis n Pierre Bourdieu, « le sens pratique », yessegza-d tisemhay d wamek i ttemyessetbaɛent talliyin-agi deg useggas. Yella diɣen Amer Boulifa « Scenes de vie agricole » extrait de boulifa, transcrits et traduits par Madeleine Allain, yesfehm-d kra n talliyin d wansayen. Haddadou muḥend akli yenna-d d akken tamɛict n leqbayel s umata tcud ɣer wakkal, lxedma -nsen d tefellaḥt, di tazwara ttrebbin lmal kessen, uɣalen xedmen akkal ttidiren tama n iɣezran d tliwa iwakken ad sxedmen aman-nni. (Haddadou Mehend Akli 2000 : 139). Diɣen yella yiwen n l’article n Mohand Akli Hadibi deg-s yexdem tasleḍt i leqdic n ccix lmuhub ɣef uwitay n tfellaḥt imi ur icudd ɣer win n teqbaylit wala ɣer win n yenselmen, deg-s yessbegn-d assaɣ yellan gar wakal d igenni, Mohand Akli Hadibi « Le temps du savant et le temps du paysan », (d’après le manuscrit du cheikh al-Mouhoub